32004R1965
L 339/4
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1965/2004 НА КОМИСИЯТА
от 15 ноември 2004 година
за изменение на Регламент (ЕО) № 1763/2004 за налагането на някои ограничителни мерки в подкрепа на ефективното изпълнение на мандата на Международния трибунал за бивша Югославия (МТБЮ)
КОМИСИЯТА НА ЕВРОПЕЙСКИТЕ ОБЩНОСТИ
като взе предвид Договора за създаване на Европейската общност,
като взе предвид Регламент (ЕО) № 1763/2004 за налагането на някои ограничителни мерки в подкрепа на ефективното изпълнение на мандата на Международния трибунал за бивша Югославия (МТБЮ) (1) и по-специално член 10а от него,
като има предвид, че:
(1)
Приложение I към Регламент (ЕО) № 1763/2004 изброява лицата, за които се отнася замразяването на финансови средства и икономически ресурси съгласно посочения регламент.
(2)
Комисията е оправомощена да измени това приложение, като взема предвид решенията на Съвета за изпълнение на Обща позиция 2004/694/ОВППС за по-нататъшните мерки в подкрепа на ефективното изпълнение на мандата на МТБ Ю (2). Решение 2004/767/ОВППС на Съвета (3) изпълнява посочената Обща позиция. Следователно приложение I към Регламент (ЕО) № 1763/2004 съответно следва да бъде променен.
(3)
За да се гарантира ефективността на предвидените в настоящия регламент мерки, регламентът трябва да влезе в сила незабавно,
ПРИЕ НАСТОЯЩИЯ РЕГЛАМЕНТ:
Член 1
С настоящото, приложение I към Регламент (ЕО) № 1763/2004 се изменя съгласно приложението към настоящия регламент.
Член 2
Настоящият регламент влиза в сила от датата на неговото публикуване в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 15 ноември 2004 година.